NOTIFICACIÓN Á ENTIDADE "BIERXENXO, S. L" DA RESOLUCIÓN DA TENENCIA DE ALCALDÍA DE DATA 10/12/14 DA CADUCIDADE DA SOLICITUDE DE LICENZA DE APERTURA DE LOCAL SITO NA PRAZA VEIGA DA EIRA, Nº 3.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/02/2015)

Intentada a notificación da resolución da Tenencia de Alcaldía de data 10/12/14 á entidade “Bierxenxo S. L”, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: Examinado o presente expediente número 30487/09, incoado en data 29/07/09, a instancia de don Ginel De Oro Heikkila, con NIF XXXXXXXXX, en solicitude de licenza de obras de acondicionamento e de apertura de local con destino a cafetería no baixo do inmoble sito na praza da Veiga da Eira, nº 3, en Pontevedra, A Xunta de Goberno Local, en sesión de data 15/11/10, acordaba concederlle a don Ginel De Oro Heikkila, NIF XXXXXXXXX, licenza de obras de acondicionamento e instalación de local con destino a cafetería no baixo do inmoble sito na praza da Veiga da Eira, nº 3, desta cidade de Pontevedra, en solo clasificado como solo urbano segundo o vixente PXOM, de conformidade coa documentación técnica achegada consistente en proxecto redactado polo arquitecto técnico don Diego Adolfo Caycho Bussot, visado polo Colexio Oficial de Arquitectos de Galicia en data 27/07/09 que conta con oficio de dirección de obra a nome do citado técnico, con data de visado colexial de 28/07/09 e anexo da mesma autoría e data de visado colexial de 20/11/09, documentación que se vai completando e corrixindo e que anula e substitúe á súa correlativa anteriormente achegada, toda vez que conta con informes técnicos municipais favorables, sen que foran formuladas alegacións no período de exposición pública, cun orzamento de execución material de 61.692,00 €, declarando a actividade excluida do procedemento de avaliación de incidencia ambiental polo Departamento Territorial da Consellería de Medio Ambiente Territorio e Infraestruturas e incluida no epígrafe 2.7.3 “Cafetería” segundo o Decreto 160/2005, polo Departamento Territorial da Consellería de Presidencia Administracións Públicas e Xustiza. Este acto administrativo quedaba suxeito a unha serie de condicionantes que se relacionaban e consta notificado ao interesado en data 24/11/10. En data 9/11/11 comunícase a subrogación no expediente a favor da entidade “Bierxenxo, S. L”, con NIF B-24538290, r/p don Ricardo Ramon Lakhsim Fanne, con NIF XXXXXXXXX, correctamente formalizada. Asemade, achégase o certificado final da obra e anexo ao final da mesma asinados polo arquitecto técnico don Diego Adolfo Caycho Bussot, con visado colexial de data 18/10/11 xunto co certificado de illamento acústico elaborado pola entidade homologada “ Virocem S. L” o 26/10/09. O 15/03/13 achégase o escrito de subrogación a favor de “Construcuatro, S. A”, con NIF A-36142065. Mediante oficios da Tenencia de Alcaldía de data 9/04/13, notificados en datas 22/04/13 e 24/04/13, respectivamente, púñase en coñecemento da entidade “Construcuatro, S. A” e de don Ginel De Oro Heikkila a invalidez da subrogación comunicada o 15/03/13 por mor da anterior cesión de dereitos a favor doutra persoa. Consta o informe favorable emitido pola arquitecta técnica da Oficina Técnica de Disciplina Urbanística en data 3/02/12. Xirada visita de inspección, o enxeñeiro industrial da Oficina Técnica de Disciplina Urbanística emitía informe desfavorable, en data 1/04/13, no que sinalaba que “no se da por justificada la existencia de sistema de extinción automática de incendios en la cocina. No se da por justificada la limitación acústica del equipo de TV autorizable”. Mediante oficio da Tenencia de Alcaldía de data 9/04/13 (publicado no BOP número 147, o venres 2 de agosto de 2013 e no taboleiro de editos do Concello de Sanxenxo dende o 6/08/13 ao 17/01/14, ante a imposibilidade da súa notificación), púñase en coñecemento da interesada o contido do referido informe e requiríaselle a emenda das deficiencias advertidas, sen que conste presentada documentación ningunha ao respecto pola promotora. Nese mesmo oficio advertíaselle que transcorridos tres meses sen dar cumprimento ao requirido o Concello declararía a caducidade do expediente ao abeiro do disposto no artigo 92 da Lei 30/1992, de 26 de novembro, do réxime xurídico das administracións públicas e do procedemento administrativo común. Mediante oficio da Tenencia de Alcaldía de data 30/09/14, notificado o 15/10/14, outorgábaselle á interesada audiencia e vista no expediente co fin de que puidera examinalo e formular as alegacións que estimase pertinentes en defensa dos seus dereitos e intereses, como trámite previo á declaración expresa de caducidade do procedemento sen que conste formulada alegación ningunha ao respecto. Figuran no expediente o expediente os xustificantes dos ingresos das autoliquidación das taxas pola tramitación de licenza urbanística e de apertura de establecemento público en contías de 619,62 € e 204,60 €, respectivamente. (Nº de liquidacións 1513793 e 1513792). De conformidade co establecido no artigo 92 da Lei 30/1992 de réxime xurídico das administracións públicas e do procedemento administrativo común, nos procedementos iniciados a solicitude do interesado, cando se produza a súa paralización por causa a el imputable, a Administración advertiralle que, transcorridos tres meses, se producirá a caducidade daquél e consumido este prazo sen que o particular requirido realice as actividades necesarias para reanudar a tramitación, a Administración acordará o arquivo das actuacións. No presente suposto queda acreditado no expediente que a interesada foi advertida expresamente desta consecuencia sen que fora adoptada ningunha actuación ao respecto pola súa parte, polo que procede resolver a caducidade do procedemento da solicitude da licenza de apertura ao constatarse a súa paralización por causa imputable á interesada por máis de 3 meses, dispondo, en consecuencia, o arquivo do expediente. A competencia para a resolución do presente expediente atribúese á Xunta de Goberno Local, de conformidade co disposto no artigo 127.1 e) da Lei 7/1985, de 2 de abril, reguladora das bases do réxime local e artigo 21.1. G) do Regulamento orgánico do Goberno e da administración do Concello de Pontevedra, competencia delegada no Antonio Andres Lope Avellan por acordo da Xunta de Goberno Local de vinte e cinco de xuño de dous mil doce. Xa que logo, esta Tenencia de Alcaldía, en exercicio da competencia delegada, Tomar coñecemento da subrogación da entidade “Bierxenxo, S. L” con NIF B-24538290, no presente expediente, incoado inicialmente a instancia de don Ginel De Oro Heikkila, con NIF XXXXXXXXX, e en consecuencia, declarar a caducidade do procedemento de solicitude de licenza de apertura de local con destino a cafetería no baixo do inmoble sito na praza da Veiga da Eira, nº 3, en Pontevedra, en solo clasificado como solo urbano segundo o vixente PXOM, acondicionado ao abeiro da licenza de obras mediante acordo da Xunta de Goberno Local de data 15/11/10, con número de referencia catastral comprobado 9372005NG2997S0433GF, de acordo cos feitos e fundamentos xurídicos expostos, por mor da súa paralización por causa imputable á propia interesada; dispondo, en consecuencia, o arquivo do presente expediente nº 30487/09. Dar conta do presente acto administrativo ao Servizo de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiental e Policía Administrativa para o seu coñecemento e oportunos efectos. Notificar o presente acto administrativo a todas as persoas interesadas no procedemento. “ Contra a precedente resolución, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8-1 e 46-1 da Lei 29/1998, de 13 de xullo, Regulamentaria da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43-2 da Lei 30/1992, modificada pola Lei 4/1999, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte de aquel no que deba entenderse presuntamente desestimado o recurso de reposición interposto, consonte ao establecido no art.46-1) e 4) da Lei 29/1998, Regulamentaria da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. O que lle comunico para o seu coñecemento e efectos oportunos.” Pontevedra, 29 de xaneiro de 2015.—O Tenente de Alcalde delegado da Área de Urbanismo, Antonio Louro Goyanes.